Diari Oficial de la Generalitat Valenciana


Sumari del DOGV 153, del 29-03-1984 (1984/802788)

ORDRE del Conseller de la Presidència de 21 de febrer de 1984, sobre pagament d'anuncis al Diari Oficial de la Generalitat Valenciana.
--------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1984/02/21/(1)/dof/vci/html**

### Dades del document

Número de DOGV
:   153

Data del DOGV
:   29-03-1984

Secció del DOGV
:   DISPOSICIONS GENERALS

Número del document
:   1984/802788


Data del document
:   21-02-1984

Organisme emissor
:   Presidència de la Generalitat

Tipus de document
:   Ordre

Anàlisi jurídica

Ordre del Conseller de la Presidència de 21 de febrer de 1984, sobre pagament d'anuncis al Diari Oficial de la Generalitat Valenciana.  
El Decret 86/1983, de 18 de juliol, pel qual s'aprova el Reglament del Diari Oficial de la Generalitat Valenciana, estableix que el Diari Oficial constitueix l'òrgan d'edició oficial de les disposicions d'interés i observància general emanades de la Comunitat Autònoma Valenciana.   
L'article 2.n del Decret esmentat assenyala que les competències de la Generalitat Valenciana en matèries relatives al Diari Oficial queden atribuïdes al President de la Generalitat o al Conseller de la Presidència.   
Per Resolució del Conseller de la Presidència, de 23 de desembre de 1983, quedaren determinats els drets econòmics per inscripcions i anuncis en el Diari Oficial de la Generalitat Valenciana.   
Amb motiu de l'establiment de les tarifes esmentades i atesa la necessitat d'unificar el procediment per al pagament d'anuncis, edictes, convocatòries, etc., que per a la publicació en el Diari Oficial de la Generalitat Valenciana trameten tant els organismes oficials com els particulars, s'estableix el procediment següent:   
Primer. Anuncis publicats per organismes oficials.   
Seran de pagament obligatori totes les insercions o anuncis referents a subhastes, concursos, convocatòries, plecs de condicions, devolucions de fiances, adjudicacions, contractes, citacions, requeriments, concessions, sentències, actes administratius i, en general, qualsevol anunci que provinga d'expedients o assumptes que siguen tramitats a instància de part o motivats per un interés particular o per causa o a benefici de tota persona o entitat, tret que siga gratuït per precepte legal exprés, segons que estableix l'article 20 del Reglament del Diari Olicial de la Generalitat Valenciana.   
El procediment a seguir en aquells anuncis que acrediten drets d'inserció, publicats per organismes oficials, serà el següent:   
1.r Remissió de l'anunci, per l'entitat oficial, a la Presidència de la Generalitat per a la publicació.   
2.n Publicació al Diari Oficial de la Generalitat Valenciana. A tal efecte, qualsevol inserció en el Diari Oficial requerirà l'ordre de publicació del President de la Generalitat o del Conseller de la Presidència , segons disposa l'article 10 del Reglament del Diari Oficial de la Generalitat Valenciana .   
3.r Una vegada publicat l'anunci, el Servei de Publicacions de la Conselleria de la Presidència remetrà la factura en què conste l'import de l'anunci a l'organisme oficial anunciant, i li requerirà que l'ingresse en el mateix Servei de Publicacions. Tot açò, sense perjudici que, en el cAs que segons la legislació vigent i per precepte legal el pagament de l'anunci publicat corresponga a un tercer i no a l'organisme oficial anunciant, aquest el requeresca per tal que efectue el pagament.   
4.t Justificació pel Servei de Publicacions de l'ingrés de l'import de l'anunci satisfet per l'organisme oficial, en la Tresoreria General de la Conselleria d'Economia i Hisenda.   
Segon. Anuncis amb caràcter oficial.   
No acreditaran drets d'inserció i seran publicats gratuïtament totes aquelles insercions que tinguen el caràcter d'oficials, per procedir de corporacions o centres d'aquesta mena, que tinguen reconegut aquest dret.   
En aquest sentit seran publicades gratuïtament totes les insercions establertes en l'article 21 del Reglament del Diari Oficial de la Generalitat Valenciana.   
Tercer. Anuncis particulars.   
Els anuncis i d'altres insercions que els particulars vulguen publicar al Diari Oficial de la Generalitat Valenciana, seran tramesos a là Presidència de la Generalitat.   
El Servei de Publicacions de la Conselleria de la Presidència, una vegada rebut l'anunci, en determinarà el cost aproximat, i requerirà l'anunciant particular perquè efectue l'ingrés en el mateix Servei amb anterioritat a la publicació de l'anunci, amb l'ordre prèvia de publicació del President de la Generalitat.   
Efectuat l'ingrés, el Servei de Publicacions, amb l'ordre prèvia del President de la Generalitat o del Conseller de la Presidència, procedirà a la publicació de l'anunci al Diari Oficial de la Generalitat Valenciana, i una vegada realitzada la inserció, liquidarà amb l'anunciant la diferència en més o en menys de l'import de l'anunci. El Servei de Publicacions justificarà l'ingrés de l'import de l'anunci en la Tresoreria General de la Conselleria d'Economia i Hisenda.   
Quart  
Aquesta Ordre entrarà en vigor l'endemà de la publicació al Diari Oficial de la Generalitat Valenciana.   
València, a 21 de febrer de 1984.   
El Conseller de la Presidència,   
RAFAEL BLASCO I CASTANY


Còpia Permalink ELI